钦定古今图书集成/明伦汇编/氏族典/第305卷 > 《廖用贤尚友录》 > 常伦
## 钦定古今图书集成/明伦汇编/氏族典/第305卷 > 《廖用贤尚友录》 > 常伦

按《万姓统谱》：“伦字明卿，赐之子，正德辛未进士。性喜
神仙，因自号楼居子”，盖豪迈不羁之士也。尝为大理
评事，以京考调寿州判，忤上官，不告而归。既擢知宁
羌州，竟不及往。居无何，溺水死，年三十四。平生能文
辞，兼工书画，善饮酒谈兵。